Haver de vendre | Eduard Ribera Haver de vendre – Eduard Ribera
Haver de vendre
21 Abril, 2008 Eduard Ribera 4 comentaris
La feina d’un escriptor és vendre i la d’un editor és guanyar diners. El llibreter, no. El llibreter no és ningú; per això n’hi ha alguns que escriuen: per fer-se veure i explicar batalletes divertides sobre la ignorància dels compradors de best-sellers. Tot i que, per dissimular, passen les hores tancats a les llibreries, que són aquelles botigues on venen diaris i llibretes quadriculades. I muntant paradetes per sant Jordi, és clar, que és el dia en què les distribuïdores de llibres i de roses, així com els fabricants de senyeres i cavallets de fusta guanyen més diners. I, entretant, els escriptors vinga a vendre i a fer virgueries promocionals per platós de televisió, emissores de ràdio i altres mitjans d’incomunicació, amb la maleta plena d’exemplars signats i lectures de demostració. A vendre toquen, que cal alimentar el drac agonitzant convertit en monstre editorial. A vendre toquen, que de textos per publicar en tenim de sobres. Igual que de lectors. I de polítics.
→ Compt(h)abilitat
← Fira, festa, festival. 20 anys de la Fira de Tàrrega
4 thoughts on “Haver de vendre”
Això s’ha acabat. El Drac Issuu ha matat Sant Jordi.
21 Abril, 2008 at 10:03 pm
Jo tampoc ho veig tan clar. Que Sant Jordi sigui un gran mercat mediàtic no significa que hagi mort sota les urpes del drac. Cadascú viu la festa com vol i llegeix el que vol. D’altra banda, em sembla molt bé que els escriptors parlin als mitjans de comunicació (encara n’hi ha que comuniquen) més que llegir-me la crítica d’algú que no connec.
24 Abril, 2008 at 2:22 am
Ribé ha dit:
Això d’enviar els polítics cap a casa ésta molt pelut. Sortir als mitjans amb l’excusa que han fet un llibre els encanta i no ho saps prou. Encara que la seva magna obra l’hagi escrit un negre…
25 Abril, 2008 at 12:18 am
Això d’enviar els polítics a casa ho veig molt pelut, sobretot, quan es tracta de poder sortir als mitjans escrivint i signant llibres, independentment que els hagin fet ells o els hagin escrit uns negres…
25 Abril, 2008 at 12:21 am